text: Haderslev deler brandslukkere ud til ældre borgere
  16 november 2015 kl. 11.22
  Haderslev Brand og Redning deler nu brandslukkere ud til ældre borgere.
  Brand og Redning i Haderslev er i gang med en kampagne, der skal forebygge brand hos ældre. Tidligere er der i mange kommuner delt gratis røg-alarmer ud til ældre - men for kort tid siden fik Haderslev Kommune 25.000 af Foreningen Østifterne til at købe brandslukkere for.
  Mandag begyndte så uddelingen af brandslukkerne. Det har været vigtigt for Haderslev Brand og Redning at få delt brandslukkerne ud inden jul, da der typisk sker flere uheld med levende lys i de mørke måneder.
  Alle ældreboligerne i Fuglehaven i Vojens har i dag fået udleveret en brandslukker. Derudover blev der også uddelt røgalarmer, og der vil være mulighed for at få hjælp til at sætte dem op.
  Beboerne fik også lejlighed til at se, hvor effektiv de små brandslukkere er, hvis der går ild i en gryde, der er kogt over:
  Der vil blive delt brandslukkere ud til ca. 200 borgere i hele Haderslev Kommune. På sigt er målet at nå ud til ca. 500 borgere i kommunen.
  